Diari Oficial de la Generalitat Valenciana


Sumari del DOGV 2365, del 13-10-1994 (1994/832626)

DECRET 205/1994, de 4 d'octubre,del Govern Valencià, pel qual.s'amplien els beneficiaris i es fixen les condicions de les ajudes als titulars d'explotacions ramaderes (explotacions avícoles i empreses integradores) afectades per altes temperatures, i es modifican els decrets 133/1994 i 178/1994, de 8 de juliol i 19 d'agost, respectivament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/10/04/205/dof/vci/html**

### Dades del document

Número de DOGV
:   2365

Data del DOGV
:   13-10-1994

Secció del DOGV
:   DISPOSICIONS GENERALS

Número del document
:   1994/832626


Data del document
:   04-10-1994

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

DECRET 205/1994, de 4 d'octubre, del Govern Valencià, pel qual s'amplien els beneficiaris i es fixen les condicions de les ajudes als titulars d'explotacions ramaderes (explotacions avícoles i empreses integradores) afectades per altes temperatures, i es modifican els decrets 133/1994 i 178/1994, de 8 de juliol i 19 d'agost, respectivament. [94/6945]  
El Decret 133/1994, de 8 de juliol, i el Decret 178/1994, de 19 d'agost, ambdós del Govern Valencià, regulen les ajudes als titulars d'explotacions agrícoles i ramaderes afectades per les altes temperatures de l'estiu de 1994.  
El sistema de producció habitual en avicultura intensiva es basa en contractes d'integració vertical, en els quals una empresa integradora aporta els animals, el pinso i la tecnologia, mentre que el ramader aporta la resta dels mitjans de producció i el treball. Per això, les empreses integradores també s'han vist afectades greument per les altes temperatures i els ha provocat perjudicis econòmics i pèrdues.  
D'altra banda, les organitzacions professionals agràries i la Federació Avícola de la Comunitat Valenciana han accedit al repartiment d'aquestes ajudes entre les empreses integradores i els titulars de les explotacions avícoles si aquest últim tenia un preu mínim per au garantit. Es reconeix així que aquest tipus d'acord empresarial, prou estès en el sector, comporta una imputació conjunta tant de les pèrdues com dels guanys que en el desenvolupament d'aquesta activitat es poden generar.  
En virtut d'això, a proposta dels consellers d'Economia i Hisenda i d'Agricultura, Pesca i Alimentació i amb la deliberació prèvia del Govern Valencià, en la reunió del dia 4 d'octubre de 1994,  
DECRETE:  
Article primer  
Les empreses integradores d'aus de cria i d'engreix percebran part de les ajudes econòmiques establertes en els decrets 133/1994, de 8 de juliol, i 178/1994, de 19 d'agost, ambdós del Govern Valencià.  
Article segon  
1. Els titulars d'explotacions avícoles autònoms o que realitzen la cria sota contractes en els quals no es garanteix un mínim de preu per au, independentment dels resultats finals, seran els únics beneficiaris d'aquest règim d'ajudes i percebran la totalitat de l'import de les ajudes públiques habilitades.  
2. En la resta de casos, quan es presenten dues sol·licituds d'ajuda, una pel titular de l'explotació i altra per l'empresa integradora, per a compensar els danys produïts en la mateixa explotació avícola, l'import de la subvenció resultant es distribuirà atenent al següent criteri: el 35% es destinarà al titular de l'explotació i el 65% restant correspondrà a l'empresa integradora. Per a això, l'empresa integradora haurà d'aportar, juntament amb la sol·licitud, una còpia validada del contracte en la qual s'acredite l'existència del mínim garantit per al ramader.  
3. Per a les empreses integradores la subvenció a fons perdut serà per l'import total de la valoració de les aus mortes, amb els límits màxims de 130 pessetes per au i de 2.600.000 pessetes per avicultor amb el que tingueren un o més contractes d'explotació.  
Article tercer  
El termini de sol·licitud d'ajudes per a les explotacions avícoles afectades pel calor finalitzarà el dia 20 d'octubre de 1994, tant per als titulars d'explotacions avícoles com per a les empreses integradores.  
DISPOSICIó FINAL  
Aquest decret vigirà el dia següent al de la publicació en el Diari Oficial de la Generalitat Valenciana.  
València, 4 d'octubre de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ  
El conseller d'Agricultura, Pesca i Alimentació,  
JOSÉ MARíA COLL COMIN


Còpia Permalink ELI